கீழ்ப்படிதல் பலியைவிடச் சிறந்தது,  கீழ்ப்படிதல் ஆட்டுக் கிடாய்களின் கொழுப்பை விட மேலானது! 23 கலகம் சூனியத்திற்கு நிகரான பாவம்!  முரட்டுத்தனம் சிலை வழிபாட்டுக்கு ஒப்பான குற்றம்.  நீர் ஆண்டவரின் வார்த்தையைப் புறக்கணித்தீர்!  அவரும் உம்மை அரச பதவியினின்று நீக்கிவிட்டார்." 24 அப்போது சவுல் சாமுவேலை நோக்கி, "நான் பாவம் செய்து விட்டேன். வீரர்களுக்கு அஞ்சி அவர்களின் குரலுக்குச் செவி கொடுத்து, ஆண்டவரின் வாய்மொழியையும் உம் வார்த்தைகளையும் மீறிவிட்டேன். 25 தயைகூர்ந்து இப்போது என் பாவத்தை மன்னியும். என்னோடு திரும்பி வாரும். நான் ஆண்டவரைப் பணிந்து தொழுவேன்" என்றார்.